兼侍御史。寻除右骁卫将军，赐紫金鱼袋。会镇帅祥斋大增先福，以公一家维系，尽放南归。时泽潞用兵，诏选文武，中外无阻者授之，优诏授邢州刺史，廉史奏加御史中丞，改洺州刺史，追入拜右龙武军将军知军事。不数月，授楚州刺史，又改亳州刺史。百姓咸悦，请立德政碑。就加御史大夫。溪獠侵边，屡从南鄙。诏迁邕州刺史、本管经略招讨处置等使。亦既至止，会有南方商旅曾贸易于亳者，曰：“吾知公之政矣。”人或嗜利，利不可干；人或好名，名不可黜。所以出入成德二十余年，忘身立忠，事溢人听。至有巡抚诸洞物，无私犯。由此吏畏威，人悦德。四年政满，